Na temelju članka 2.,3.,4. i 8. Odluke o stipendiji Požeško-slavonske županije ("Požeško-slavonski službeni glasnik" br. 10 /21.), a u svezi s Odlukom o raspisivanju natječaja za dodjelu stipendije Požeško-slavonske županije za akademsku godinu 2021./2022. godine, KLASA: 604-01/21-01/20, URBROJ: 2177/1-02-21-5 od 29. studenog 2021.godine, Županica Požeško-slavonske županije raspisuje

**N A T J E Č A J**

**za dodjelu stipendije Požeško-slavonske županije za akademsku godinu 2021./2022.**

**studentima s područja Požeško-slavonske županije**

**1. U akademskoj godini 2021./2022.**. dodijelit će se 25 stipendija.

* korištenje stipendije odobrava se korisnicima u razdoblju od 1. listopada do 30. srpnja u akademskoj godini 2021./2022., u obliku 10 mjesečnih anuiteta, u vremenu do upisa apsolventske godine, odnosno do završetka redovitog studija**.**
* mjesečni iznos stipendije je 600,00 kn

**2. Pravo sudjelovanja** na natječaju imaju studenti koji udovoljavaju sljedećim kriterijima:

* redoviti studenti upisani na preddiplomski sveučilišni studij, diplomski sveučilišni studij, integrirani preddiplomski i diplomski sveučilišni studij, kratki stručni studij, preddiplomski stručni studij i specijalistički diplomski stručni studij
* državljani Republike Hrvatske
* imaju prebivalište na području Požeško-slavonske županije
* studiraju u Republici Hrvatskoj, izvan mjesta prebivališta i izvan Požeško-slavonske županije,
* studenti prve godine studija koji su završili posljednja dva razreda srednje škole najmanje s ocjenom 3.5., odnosno studenti viših godina studija s prosječnom ocjenom za prethodnu godinu studija od najmanje 3.0.

Pravo na stipendiju ne mogu ostvariti studenti koji:

-upisuju mirovanje studentskih prava i obveza u akademskoj godini za koju se prijavljuju na natječaj za dodjelu stipendije,

- su ponovno upisali istu godinu studija (status ponavljanja godine) u akademskoj godini za koju se prijavljuju na natječaj za dodjelu stipendije,

-su korisnici druge stipendije.

**3. Prijavi na natječaj prilaže se sljedeća dokumentacija**:

* zahtjev (obrazac preuzeti u Upravnom odjelu za društvene djelatnosti Požeško-slavonske županije ili na [www.pszupanija.hr](http://www.pszupanija.hr)),
* Izjava o članovima zajedničkog kućanstva (obrazac preuzeti uz zahtjev za stipendiju na [www.pszupanija.hr](http://www.pszupanija.hr))
* Izjava kandidata da nije korisnik druge stipendije, nije upisao ponavljanje godine ili mirovanje studentskih prava (obrazac uz zahtjev za stipendiju preuzeti na [www.pszupanija.hr](http://www.pszupanija.hr) )
* Izjava za obradu osobnih podataka (obrazac preuzeti uz zahtjev za stipendiju na [www.pszupanija.hr](http://www.pszupanija.hr) )
* Potvrda o prebivalištu (MUP)
* Rodni list (preslika)
* Dokaz o hrvatskom državljanstvu -domovnica (preslika)
* Potvrda obrazovne ustanove o upisu na redovno školovanje u ak. god. 2021./2022. iz koje je vidljiva upisana godina studija, da je navedena godina studija upisana prvi put, naziv i vrsta studijskog programa/smjer
* Svjedodžba dva prethodna razreda srednje škole (ovjerene preslike) za studente prve godine, a studenti viših godina studija potvrdu obrazovne ustanove s ostvarenim prosjekom ocjena za prethodnu godinu studija.
* Dokazi o postignućima na natjecanjima i izvanškolskim rezultatima tijekom srednje škole (za studente prve godine studija) ili postignućima i objavljenim radovima te sudjelovanjima i izradi znanstveno –istraživačkih, umjetničkih i sličnih projekata iz područja upisanog studija (za studente viših godina studija)
* Potvrde nadležne Porezne uprave Ministarstva financija RH o visini dohotka za 2020. godinu za sve članove kućanstva starije od 15 godina, uključujući i podnositelja zahtjeva,
* Potvrde Hrvatskog zavoda za mirovinsko osiguranje o ukupnom iznosu mirovine ostvarene u 2020. godini za sve članove kućanstva, uključujući i podnositelja zahtjeva, odnosno potvrdu da pojedini član kućanstva nije korisnik mirovine,
* Potvrda o primanjima u posljednja tri mjeseca - potvrda o isplati plaće, odnosno preslik odrezaka o isplati mirovine, potvrda o naknadi za nezaposlene i sl. za razdoblje kolovoz - listopad 2021. godine za sve članove zajedničkog kućanstva, potvrde o eventualnim drugim izvorima prihoda (preslik dokumenta)
* Potvrda za članove zajedničkog kućanstva koji se vode u evidenciji nezaposlenih osoba (nadležna služba Hrvatskog zavoda za zapošljavanje)
* Potvrda MORH-a, Odsjeka za poslove obrane ili PU MUP-a ili potvrda iz Evidencije hrvatskih branitelja iz Domovinskog rata koju izdaje ministarstvo nadležno za hrvatske branitelje (za kandidate za stipendiju - sudionike Domovinskog rata - hrvatske branitelje i dragovoljce iz Domovinskog rata ili dijete sudionika - hrvatskog branitelja i dragovoljca iz Domovinskog rata) ili potvrda upravnog tijela Županije, odnosno Grada Zagreba nadležnog za poslove utvrđivanja prava hrvatskih branitelja iz Domovinskog rata i članova njihovih obitelji (za kandidate članove obitelji smrtno stradalog ili nestalog hrvatskog branitelja iz Domovinskog rata ili djecu HRVI iz Domovinskog rata),
* Rješenje o invalidnosti –oštećenju organizma, medicinska dokumentacija za teže kronične bolesti kandidata ili članova uže obitelji koji žive u zajedničkom kućanstvu
* Dokaze o ispunjavanju ostalih posebnih socijalnih uvjeta (preslik rješenja o korištenju prava iz sustava socijalne skrbi, potvrda obrazovnih ustanova o upisu na redovno školovanje za članove obitelji koja ima na studiju više studenata osim kandidata, ostale potvrde i sl.),
* Odgovarajuća dokumentacija za umrle, nestale ili nepoznate roditelje

Prijave/zahtjevi za dodjelu stipendije koji su nepravodobni, nepotpuni, nisu vlastoručno potpisani odnosno ne sadrže sve što je potrebno da bi se po njima moglo postupiti, neće se razmatrati.

**4. Rezultati natječaja**: Nezadovoljni kandidat može u roku od osam dana od dana objave prijedloga liste kandidata podnijeti pismeni prigovor na listu kandidata Povjerenstvu putem Upravnog odjela za društvene djelatnosti Županije, Odsjeka za obrazovanje, kulturu, sport i tehničku kulturu.

O prigovoru, po podnesenom izvješću Povjerenstva po prigovoru, odlučuje Župan u roku od osam dana od dana podnesenog prigovora.

**5. Prijave na natječaj s potrebnom dokumentacijom treba dostaviti u roku od petnaest dana od dana objave ( 30.11.2021.) natječaja na adresu***:*

*Požeško-slavonska županija*

*Povjerenstvo za dodjelu stipendije Požeško-slavonske županije*

*34000 Požega, Županijska 7*